LV Eiropas Savienības Oficiālais Vēstnesis C 324/1

2016. GADA FINANŠU DARBĪBAS PĀRSKATS

II iedaļa – Eiropadome un Padome

(2017/C 324/01)

SATURS

1. IEVADS 2

2. 2016. FINANŠU GADA MĒRĶI UN BUDŽETS 2

2.1. Galvenie finanšu mērķi 2

2.2. Eiropadomes un Padomes 2016. gada budžeta izveide 2

2.2.1. Vispārēja pieeja 2

2.2.2. 2016. gada budžets 3

2.2.3. 2016. gada budžets un ES budžets finanšu plāna 5. izdevumu kategorijā 3

3. VISPĀRĒJS PĀRSKATS PAR BUDŽETA IZPILDI 2016. GADĀ 5

3.1. Eiropadomes un Padomes darbības un mērķi 2016. gadā 5

3.1.1. Sanāksmes 5

3.1.2. Leģislatīvi jautājumi 5

3.1.3. Administratīvā modernizācija 6

3.1.4. Mērķu sasniegšana 2016. gadā 6

3.2. Ieņēmumi 7

3.3. Izdevumi 2016. gadā 8

3.3.1. Budžeta grozījums 2016. gadā 8

3.3.2. Pārskats par budžeta izpildi 2007.–2016. gadā 10

3.3.3. Apropriāciju izmantojums pa kategorijām 2016. gadā 11

3.4. Pārnestās apropriācijas 13

3.4.1. No 2015. uz 2016. gadu automātiski pārnestās apropriācijas 13

3.4.2. No 2016. uz 2017. gadu pārnestās apropriācijas 14

3.4.3. No 2015. uz 2016. gadu ar lēmumu pārnestās apropriācijas 16

3.5. Piešķirtie ieņēmumi 16

3.5.1. Līdz 2016. gadam uzkrātie piešķirtie ieņēmumi 16

3.5.2. Līdz 2016. gadam uzkrātie piešķirtie ieņēmumi 17

1. IEVADS

Saskaņā ar Finanšu regulas (1) 142. pantu šis dokuments veido pārskatu par ES budžeta II iedaļas (Eiropadome un Padome) budžeta un finanšu pārvaldību 2016. finanšu gadā.

Pārskats ir balstīts uz provizoriskajiem 2016. gada pārskatiem, konstatējumiem Padomes kredītrīkotāju iesniegtajos gada darbības pārskatos un Padomes finanšu sistēmas sniegto informāciju par budžeta izpildi.

Pārskata 2. nodaļā ir izklāstīts 2016. finanšu gada budžeta plānojuma kopsavilkums. Vispārējs pārskats par 2016. gadā pieejamo budžeta apropriāciju izmantojumu izklāstīts 3. nodaļā.

Informācija par 2016. gada budžeta izpildi pa budžeta pozīcijām ir sniegta pielikumā.

2. 2016. FINANŠU GADA MĒRĶI UN BUDŽETS

2.1. Galvenie finanšu mērķi

Padomes Ģenerālsekretariāta galvenie finanšu mērķi 2016. gadā bija šādi:

— nodrošināt nepārtrauktu atbalstu Eiropadomes priekšsēdētājam un Padomei, efektīvi un lietderīgi izmantojot finanšu resursus,

— turpināt administratīvās modernizācijas procesu ar mērķi nostiprināt organizācijas kvalitāti un pareizu resursu izmantošanu,

— turpināt finansēt Europa ēkas būvniecību, kura provizoriski tika pieņemta 2016. gada 30. jūnijā.

2.2. Eiropadomes un Padomes 2016. gada budžeta izveide

2.2.1. Vispārēja pieeja

Eiropadomes un Padomes (turpmāk “EP/P”) 2016. budžeta izveide balstījās uz vispārēju mērķi nominālā izteiksmē nepārsniegt kopējo 2015. gada budžeta līmeni attiecībā uz visiem ar algām nesaistītajiem izdevumiem.

Palielinājumi, kas saistīti ar likumā vai līgumā noteiktiem pienākumiem, vai jomās, kuras tiek uzskatītas par svarīgām PĢS pienācīgai darbībai, ir kompensēti, piešķirot prioritāti un pārplānojot konkrētus projektus, ņemot vērā budžeta īstenošanu pēdējo gadu laikā.

Saistībā ar štatu sarakstu PĢS turpināja racionalizēt organizāciju, īstenojot šādas darbības:

— par 32 samazināts amata vietu skaits štatu sarakstā atbilstīgi Komisijas priekšlikumam – piecu gadu laikā samazināt iestāžu personāla skaitu par 5 % (ceturtais gads),

— 1 AST 10, 1 AST 5 un 1 AST 3 amata vietas pārveidotas par 3 AD 10 amata vietām, lai nodrošinātu Eiropadomes priekšsēdētāja vajadzības,

— 10 AST 5 amata vietas pārveidotas par 10 AD 5 amata vietām (turpinot administratīvo modernizāciju),

— 35 AST 1 amata vietas pārveidotas par 35 SC 1 amata vietām.

2.2.2. 2016. gada budžets

Budžeta lēmējinstitūcija kopējo EP/P 2016. gada budžetu noteica EUR 545,1 miljonu apmērā. Tas atbilst palielinājumam EUR 3,3 miljonu (+0,6 %) apmērā salīdzinājumā ar 2015. gadu.

Amata vietu skaits EP/P štatu sarakstā 2016. gadam bija 3,040.

1. tabulā sniegts pārskats par 2016. gada budžetu pa dažādām kategorijām. Ņemot vērā aprēķināto 2016. gada inflāciju 1,3 % apmērā, EP/P budžets reālajā izteiksmē faktiski samazinājās par 0,7 %.

1. tabula

EP/P 2016. gada budžets salīdzinājumā ar 2015. gada budžetu (pa kategorijām)

EUR Kategorija 2015. gada budžets 2016. gada budžets Izmaiņas 2016./2015. gadā 1 2 3 = 2/1 Štatu saraksts 297 827 000 299 452 000 0,5 % Citi ar personālu saistīti izdevumi 23 941 000 23 850 000 -0,4 % Ēkas (neiekļaujot nekustamā īpašuma iegādi) 51 207 500 54 768 000 7,0 % Datorsistēmas 38 488 000 40 300 000 4,7 % Mēbeles 2 664 000 1 016 000 -61,9 % Tehniskās ierīces 3 401 000 4 034 000 18,6 % Transports 1 868 000 854 000 -54,3 % Delegāciju ceļa izdevumi 17 802 000 17 802 000 0,0 % Mutiskās tulkošanas izmaksas 83 900 000 82 739 000 -1,4 % Sanāksmes un konferences 7 638 000 6 483 000 -15,1 % Informācija 8 847 000 8 251 000 -6,7 % Dažādi 2 208 000 2 505 000 13,5 % Rezerve 1 000 000 2 000 000 100,0 % Kopā (izņemot iegādi) 540 791 500 544 054 000 0,6 % Nekustamā īpašuma iegāde 1 000 000 1 000 000 0,0 % Pavisam kopā 541 791 500 545 054 000 0,6 %

2.2.3. 2016. gada budžets un ES budžets finanšu plāna 5. izdevumu kategorijā

2. tabulā sniegts pārskats par EP/P budžeta attīstību laikposmā no 2009. līdz 2016. gadam. EP/P daļa daudzgadu finanšu plāna 5. izdevumu kategorijā ir samazinājusies no 7,9 % 2009. gadā uz 5,7 % 2016. gadā.

2. tabula

ES budžeta II iedaļas (Eiropadome un Padome) attīstība saskaņā ar 2009.–2016. gada finanšu plāna 5. izdevumu kategoriju

(Summas faktiskajās cenās) 2009 (2) 2010 2011 2012 2013 2014 2015 2016 EUR mlj izmaiņas EUR mlj izmaiņas EUR mlj izmaiņas EUR mlj izmaiņas EUR mlj izmaiņas EUR mlj izmaiņas EUR mlj izmaiņas EUR mlj izmaiņas 5. izdevumu kategorija 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % EP/P 603 1,3 % 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % EP/P daļa 5. izdevumu kategorijā 7,9 % 8,0 % 6,9 % 6,2 % 5,8 % 6,4 % 6,3 % 5,7 %

Samazinājums 2011. gadā ir lielā mērā saistīts ar resursu pārvedumu uz EĀDD, turpretim samazinājums 2012. un 2014. gadā ir saistīts ar apropriāciju samazinājumu noteiktām darbībām, ņemot vērā izpildi iepriekšējos gados un faktiskās vajadzības.

3. VISPĀRĒJS PĀRSKATS PAR BUDŽETA IZPILDI 2016. GADĀ

3.1. Eiropadomes un Padomes darbības un mērķi 2016. gadā

Saistībā ar finanšu darbības pārskatu PĢS sniedz informāciju par savām galvenajām darbībām, kas ir būtiskas no finanšu viedokļa un kas atspoguļo Eiropadomes un Padomes darbību finanšu gada laikā. Tā arī uzsver galvenos gada sasniegumus.

3.1.1. Sanāksmes

3. tabulā sniegts pārskats par to, kā laikposmā no 2007. līdz 2016. gadam mainījies to sanāksmju skaits, kuras PĢS rīkojis Eiropadomes un Padomes vajadzībām.

Papildus 3 759“iestāžu” sanāksmēm PĢS 2016. gadā ir sarīkojis vēl 2 034 sanāksmes (piemēram, seminārus, informatīvas sanāksmes un instruktāžas, kā arī sanāksmes ar trešām valstīm).

3. tabula

2007.–2016. gadā rīkoto sanāksmju skaita attīstība

2007 2008 2009 2010 2011 2012 2013 2014 2015 2016 Samiti 3 5 7 7 9 7 6 9 12 9 Padomes sanāksmes 68 81 74 86 85 77 74 81 81 75 Pastāvīgo pārstāvju komiteja 106 144 140 122 135 140 140 135 138 109 Darba grupas 4 183 4 480 4 272 4 127 4 373 4 480 4 164 4 016 3 471 3 569 Kopā 4 360 4 710 4 493 4 342 4 602 4 704 4 384 4 241 3 702 3 762 Citas sanāksmes 1 735 2 051 2 021 1 996 2 075 2 189 2 027 2 189 2 271 2 034 Pavisam kopā 6 095 6 761 6 514 6 338 6 677 6 893 6 411 6 430 5 973 5 796

2016. gadu iezīmēja dažādas krīzes, konkrētāk – teroristu uzbrukumi Beļģijā, Francijā un Vācijā, Apvienotās Karalistes jūnija referenduma rezultāti un visbeidzot – migrācijas un bēgļu krīzes turpmāka padziļināšanās.

PĢS rīkoto sanāksmju kopējais skaits salīdzinājumā ar 2015. gadu samazinājās par 3 % (177). Tas galvenokārt skaidrojams ar zemāku likumdošanas aktivitāti, kura izriet no Eiropas Komisijas aizsāktās vienkāršošanas programmas.

Turklāt 2016. gada 5. oktobrī PĢS rīkoja “Briseles konferenci par Afganistānu”. Šī konference vienkopus pulcēja 75 valstis un 26 starptautiskas organizācijas, lai apspriestu sadarbību ar mērķi panākt Afganistānas pašpaļāvību pārmaiņu desmitgadē (2015–2024). Pasākumu organizēja kopā ar Eiropas Ārējās darbības dienestu, un tam bija nepieciešami nozīmīgi drošības un loģistikas resursi, kā arī ievērojami diplomātiskie centieni.

Bez tam Europa ēka tika provizoriski pieņemta 2016. gada 30. jūnijā. Pirmās sanāksmes jaunajā ēkā notika 2016. gada novembrī.

3.1.2. Leģislatīvi jautājumi

Vēl viens darbību kvantitatīvais rādītājs ir Oficiālajā Vēstnesī (OV) publicēto tiesību aktu skaits (4. tabula). 2016. gadā OV tika publicēti 1 259 tiesību akti. Jāatzīmē, ka tiesību aktu publicēšana OV ir likumdošanas procedūras noslēdzošais posms.

4. tabula

2007.–2016. gadā izdoto tiesību aktu skaita attīstība

2007 2008 2009 2010 2011 2012 2013 2014 2015 2016 Oficiālajā Vēstnesī publicētie tiesību akti 1 000 1 274 829 825 986 958 1 132 1 437 1 412 1 259

Eiropas Komisijas vienkāršošanas programma likumdošanas jomā pagaidām neatspoguļojas tiesību aktu skaita būtiskā samazinājumā. Proti, likumdošanas procedūru ilguma dēļ minētās programmas ietekme tiks novērota ar novēlošanos.

3.1.3. Administratīvā modernizācija

2016. gadā PĢS turpināja uzlabot savas organizācijas kvalitāti un efektivitāti.

2016. gada janvārī ģenerālsekretārs saka pārdomu procesu par PĢS administrācijas modernizēšanu. Šajā procesā ietilpst piecas darba grupas, ģenerālsekretāra diskusijas ar ģenerāldirektoriem, tikšanās ar darbiniekiem un Personāla komiteju. Tā rezultātā 2016. gada septembrī tika publicēts “Rīcības plāns, lai izveidotu dinamiskāku, elastīgāku un sadarbīgāku PĢS”, kurā ir noteiktas piecas PĢS prioritātes:

— efektīva administrācija Eiropadomes priekšsēdētāja un Eiropadomes vajadzībām,

— labāks un konsekventāks atbalsts Padomei un tās prezidentūrām,

— uzlabota iekšējā un ārējā saziņa un informācijas aprite,

— ieguldīšana cilvēkos un vadībā, un

— tehnoloģiju izmantošana, lai uzlabotu PĢS darbu.

Turklāt 2016. gads bija jaunu sasniegumu gads PĢS vides politikas jomā. Kopš 2016. gada 25. janvāra trīs PĢS ēkas – Justus Lipsius, Lex un bērnu silītes ēka – Briseles reģiona vides aģentūra (IBGE) ir reģistrējusi Kopienas vides vadības un audita sistēmā (EMAS) (3).

3.1.4. Mērķu sasniegšana 2016. gadā

Informāciju par 2016. finanšu gadam noteikto mērķu sasniegšanu var apkopot šādi.

— Štatu saraksts PĢS 2016. gadā pieņēma darbā 193 ierēdņus (169 pastāvīgos ierēdņus un 24 pagaidu darbiniekus). Gada laikā amatu atstāja 178 ierēdņi (138 pastāvīgie ierēdņi un 40 pagaidu darbinieki), kā rezultātā EP/P štatu saraksta neto palielinājums bija par 15 aizņemtām amata vietām. Saistībā ar personāla skaita samazināšanu par 5 % piecu gadu laikā štatu saraksts tika samazināts par 32 amata vietām.

— Finanšu pārvaldība 2016. gadā PĢS turpināja uzlabot savu finanšu pārvaldību un rezultātus. Ir ieviesti vairāki jauni instrumenti un ziņojumi, lai atvieglotu datu apstrādi un palielinātu redzamību un saziņu starp PĢS finanšu dienestiem. 2016. gadā tika īstenoti vairāki korporatīvās finanšu pārvaldības uzlabojumi, piemēram: — daudzgadu darbības un budžeta plānošanas (multiannual activity and budget planning –MABP) ietvaros sniegtās informācijas kvalitātes uzlabošana, — projektu izvērtēšanas komitejas darbības pārskatīšana, kuras rezultātā tika izstrādāts jauns lēmums, ar ko vienkāršo projektu izvērtēšanas komitejas satvaru, — iepirkuma procesa likumības stiprināšana, — to hartu pārskatīšana un pieņemšana, kurās detalizēti izklāstīti finanšu dalībnieku uzdevumi, tiesības un pienākumi. Eiropas uzņēmumu naudas plūsmas uzlabošanas kontekstā vidējais rēķinu apmaksas kavējums PĢS 2016. gadā bija 22 dienas; maksimālais laika ierobežojums ir 30 kalendārās dienas (Eiropas Parlamenta un Padomes Direktīva 2011/7/ES (4)).

— Ēku politika Projekts atjaunot Residence Palace ēku un pārveidot to par Eiropadomes mītnes vietu (Europa ēka) 2016. gadā tika turpināts. Ēkas provizoriskā pieņemšana notika 2016. gada 30. jūnijā, bet delegāciju un daļas PĢS dienestu pārcelšana ir plānota uz 2017. gada sākumu.

3.2. Ieņēmumi

5. tabulā sniegts pārskats par 2016. gada ieņēmumu operāciju vispārējiem rezultātiem. Termins “Nodibinātās tiesības 2015” attiecas uz 2015. gadā izdotajiem iekasēšanas rīkojumiem, kuru summu iekasēšana notika tikai 2016. gadā. Savukārt termins “Nodibinātās tiesības 2016” attiecas uz iekasēšanas rīkojumiem, kas uzsākti 2016. gadā.

5. tabula

Pārskats par ieņēmumu operācijām 2016. gada budžetā

(EUR) Nodaļa Noteiktās tiesības 2015. gads Iekasētie ieņēmumi no 2015. gada Noteiktās tiesības 2016. gads Iekasētie ieņēmumi no 2016. gada Kopējās nodibinātās tiesības 2015. un 2016. gadā Kopā iekasēts 2015. un 2016. gadā 2017. gadā paredzēts iekasēt 1 2 3 4 5 = 1 + 3 6 = 2 + 4 7 = 5 – 6 4 0 Atskaitījumi no personāla atalgojuma 0 0 28 357 553 28 357 553 28 357 553 28 357 553 0 4 1 Personāla iemaksas pensiju sistēmā 390 995 64 771 24 705 607 24 703 660 25 096 602 24 768 430 328 171 5 0 Ieņēmumi no kustamā un nekustamā īpašuma pārdošanas 25 000 0 16 629 14 328 41 629 14 328 27 301 5 1 Ieņēmumi no izīrēšanas un iznomāšanas 32 493 29 706 1 240 387 1 193 937 1 272 880 1 223 642 49 238 5 2 Ieņēmumi no ieguldījumiem vai piešķirtajiem aizdevumiem, banku un citi procenti 0 0 2 664 2 664 2 664 2 664 0 5 5 Ieņēmumi no pakalpojumu sniegšanas un darbu veikšanas 8 859 1 366 839 972 807 900 848 832 809 266 39 566 5 5 Ieņēmumi no pakalpojumu sniegšanas un darbu veikšanas (EĀDD) 150 000 150 000 283 750 183 750 433 750 333 750 100 000 5 7 Citas iemaksas un atmaksājumi saistībā ar iestāžu administratīvo darbību 2 151 608 1 807 645 19 126 775 18 330 803 21 278 383 20 138 448 1 139 935 5 8 Dažādas kompensācijas 0 0 703 283 692 678 703 283 692 678 10 604 5 9 Citi ieņēmumi, kas izriet no administratīvās pārvaldības 0 0 0 0 0 0 0 6 3 Iemaksas saskaņā ar īpašiem nolīgumiem 0 0 1 178 789 1 178 789 1 178 789 1 178 789 0 7 0 Procenti par novēlotiem maksājumiem 0 0 0 0 0 0 0 9 0 Dažādi ieņēmumi 0 0 904 904 904 904 0 Kopā 2 758 955 2 053 488 76 456 313 75 466 965 79 215 268 77 520 453 1 694 815

Ieņēmumu operāciju kopējais apjoms nodibinātu tiesību, t. i., izdotu iekasēšanas rīkojumu, izteiksmē 2016. gadā bija EUR 79,2 miljoni. No šīs summas EUR 77,5 miljoni tika iekasēti finanšu gada laikā, savukārt EUR 1,7 miljoni tiks iekasēti 2017. gadā.

Lielākā daļa no kopējiem iekasētajiem ieņēmumiem 2016. gadā (69 % jeb EUR 53,1 miljoni no EUR 77,5 miljoniem) attiecas uz Kopienas nodokļiem, nodevām un maksām, ko iekasē no PĢS personāla. No šīs summas EUR 28,3 miljoni attiecas uz atskaitījumiem no atalgojuma personālam, savukārt EUR 24,8 miljoni atbilst pensiju tiesību iemaksām un pārvedumiem uz pensiju shēmu.

Pārējais jeb 31 % (EUR 24,4 miljoni) ir uzkrāti no dažādām administratīvām darbībām. Šī summa veidojas galvenokārt no šādiem avotiem.

— Iekasētās daļas no summām, ko iepriekšējos gados dalībvalstīm maksāja par delegātu ceļa izdevumiem saskaņā ar to iesniegtajām deklarācijām par 2014. un 2015. gadu (attiecīgi EUR 0,1 miljoni un EUR 11,4 miljoni, 5 7. nodaļa).

— Iekasētie maksājumi no dalībvalstīm par papildu mutisku tulkojumu pēc pieprasījuma dažās valodās (EUR 4,9 miljoni, 5 7. nodaļa).

— Iemaksas par administratīviem izdevumiem, kas radušies saistībā ar Šengenas acquis ar Islandi un Norvēģiju (EUR 1,2 miljoni, 6 3. nodaļa).

— Citu iestāžu dalības iemaksas un Padomes ierēdņu maksājumi par Padomes darbinieku bērnu silīti (EUR 1 miljons, 5 7. nodaļa).

— Ar ēkām saistītie ieņēmumi un atmaksājumi, cita starpā atmaksājums no Beļģijas valsts par kopš 2004. gada nepareizi piemērotiem reģionālajiem nodokļiem (EUR 1 miljons, 5 1. nodaļa).

— Tiesas, Revīzijas palātas un Florencē esošā Eiropas Universitātes institūta iemaksas kā ieguldījums kopējā finanšu sistēmā ar Padomi (EUR 0,9 miljoni, 5 7. nodaļa).

— Ieņēmumi no juridisko izmaksu atgūšanas par lietām, kurās Padome uzvarēja, un no zaudējumu atlīdzības Padomei (EUR 0,6 miljoni, 5 7. nodaļa).

— Pārvietojums no EĀDD uz Padomi kā avansa atmaksājums par izmaksām saistībā ar “Briseles konferences par Afganistānu” rīkošanu (EUR 0,6 miljoni, 5 5. nodaļa).

— Pārvietojums no EĀDD uz Padomi kā avansa maksājumi par pakalpojumiem, ko PĢS sniedza EĀDD (EUR 0,3 miljoni, 5 5. nodaļa).

— Ieņēmumi no telpu izīrēšanas un ar tiem saistītie atmaksājumi, tostarp Komisijas daļa no īres par ES informācijas punktu Briselē (EUR 0,2 miljoni, 5 1. nodaļa).

3.3. Izdevumi 2016. gadā

3.3.1. Budžeta grozījums 2016. gadā

2016. finanšu gada laikā apropriācijas tika pārdalītas ar dažādiem pārvietojumiem. 6. tabulā norādīti lēmumi, ar kuriem grozīja budžeta apropriācijas laikposmā no 2009. līdz 2016. gadam.

6. tabula

Budžeta grozījumu skaits pa veidiem 2009.–2016. Gadā

Grozījums Veids Juridiskais pamats 2009 2010 2011 2012 2013 2014 2015 2016 Budžeta grozījums FR 41. pants 1 0 0 0 0 0 0 0 B pārvietojums FR 25. pants 46 47 23 23 22 32 27 31 C pārvietojums FR 25. pants 2 2 2 2 2 2 2 2 D pārvietojums FR 27. pants 0 0 0 0 0 0 0 0 Kopā 49 49 25 25 24 34 29 33

C pārvietojumi, par kuriem ir jāinformē budžeta lēmējinstitūcija (saskaņā ar Finanšu regulas 25. pantu), tika izdarīti, lai 2016. gadā nostiprinātu šādas jomas:

— C1 pārvietojums EUR 340 000 apmērā 2016. gada 1. augustā, lai: — finansētu izmaksas par papildu 9 līgumdarbiniekiem (FGII), kas strādās kā diennakts drošības aģenti Europa ēkas drošības centrā (EUR 150 000), — pastiprinātu ar Eiropadomi saistīto darbinieku ceļu izdevumu piešķīrumu (EUR 190 000),

— C2 pārvietojums EUR 20 000 000 apmērā 2016. gada 14. decembrī, lai: — segtu avansa maksājumu par Kirchberg konferenču centra Luksemburgā telpu izmantošanu (EUR 10 000 000), — segtu avansa maksājumu par Europa ēkas iegādi (EUR 10 000 000).

2016. gadā EP/P budžetu iekšēji grozīja, veicot 31 B pārvietojumu, balstoties uz Finanšu regulas 25. panta 4. punktu.

7. tabulā sniegts pārskats par budžeta pozīcijām, kas 2016. gadā tika ievērojami (5) grozītas ar dažādiem pārvietojumiem.

7. tabula

Budžeta pozīcijas, kurām 2016. gadā piemēroja būtiskus pārvietojumus

(EUR) Postenis Pozīcija 2016. gada sākotnējais budžets Pārvietojumi Galīgās apropriācijas Starpība 1 1 0 1 Piemaksas saskaņā ar Civildienesta noteikumiem 1 950 000 - 375 000 1 575 000 - 19 % 1 1 0 2 Piemaksas saskaņā ar Civildienesta noteikumiem 57 214 000 300 000 57 514 000 1 % 1 1 0 3 Sociālās apdrošināšanas segums 9 032 000 375 000 9 407 000 4 % 1 1 0 6 Piemaksas saskaņā ar Civildienesta noteikumiem 2 700 000 - 300 000 2 400 000 - 11 % 1 2 0 0 Citi darbinieki 9 189 000 350 000 9 539 000 4 % 1 2 0 3 Ārēji pakalpojumi 2 215 000 - 338 198 1 876 803 - 15 % 2 0 0 0 Īres maksa 2 829 000 14 931 000 17 760 000 528 % 2 0 0 2 Nekustamā īpašuma iegāde 1 000 000 10 005 000 11 005 000 1001 % 2 0 0 3 Telpu iekārtošana 11 530 000 -4 092 000 7 438 000 - 35 % 2 0 0 4 Darbs saistībā ar telpu drošību 1 635 000 - 720 000 915 000 - 44 % 2 0 1 0 Telpu uzkopšana un uzturēšana 19 100 000 -2 710 000 16 390 000 - 14 % 2 0 1 1 Ūdensapgāde, gāze, elektrība un apkure 4 990 000 - 700 000 4 290 000 - 14 % 2 0 1 2 Ēku drošība un novērošana 13 217 000 3 150 000 16 367 000 24 % 2 1 0 0 Ierīču un programmatūras iegāde 9 883 000 3 656 745 13 539 745 37 % 2 1 0 1 Ārējie pakalpojumi attiecībā uz datorsistēmām 21 053 000 -2 656 087 18 396 913 - 13 % 2 1 0 2 Ierīču un programmatūras apkalpošana un uzturēšana 7 384 000 -2 170 349 5 213 652 - 29 % 2 1 0 3 Telekomunikācijas 1 980 000 - 330 309 1 649 691 - 17 % 2 2 0 0 Delegāciju ceļa izdevumi 17 802 000 919 875 18 721 875 5 % 2 2 0 2 Mutiskās tulkošanas izmaksas 82 739 000 -17 014 875 65 724 125 - 21 % 2 2 0 4 Dažādi iekšējo sanāksmju izdevumi 5 462 000 -2 190 000 3 272 000 - 40 % 2 2 1 0 Dokumentācijas un bibliotēku izdevumi 1 361 000 300 000 1 661 000 22 % 2 2 1 1 Oficiālais Vēstnesis 4 000 000 -1 250 000 2 750 000 - 31 % 2 2 1 3 Informācija un sabiedriskie pasākumi 2 560 000 450 000 3 010 000 18 %

3.3.2. Pārskats par budžeta izpildi 2007.–2016. gadā

Pēdējo desmit gadu laikā vispārējais EP/P budžeta izpildes rādītājs ir bijis vidēji 93,5 % (1. diagramma). Izpildes rādītājs attiecas uz saistībām, kas noteiktas budžeta gada laikā no pieejamā apstiprinātā budžeta.

Faktiskie gada maksājumi laikposmā no 2007. līdz 2016. gadam ir bijuši vidēji 81,7 % apmērā no budžeta. Starpība starp vispārīgo izmantojumu un tekošā gada maksājumiem (t. i., neizmaksātās saistības) ir pārnesta, atbilstīgi Finanšu regulas 13. panta 4. punktam, uz nākamo budžeta gadu maksājumu veikšanai.

Pārnestās apropriācijas iedalās divās galvenajās kategorijās – PĢS darbība un ēkas. Pirmā no tām attiecas uz saistībām, par kurām līgumi bija pienācīgi noslēgti līdz budžeta gada beigām, taču preces vēl nav piegādātas, un/vai par ko rēķini nav saņemti līdz gada beigām.

1. diagramma

Budžeta vispārēja izpilde 2007.–2016. gadā

(1) Padomes budžets 2009. gadā tika samazināts par EUR 40 miljoniem ar “ES budžeta grozījumu Nr. 10/2009”. Summa tika pārvietota kā Padomes ieguldījums Eiropas ekonomikas atveseļošanas plānā (EEAP).

Otrā kategorija saistās ar PĢS iegādātām ēkām, piemēram, LEX, bērnu silīte un Europa ēka. Dažu pēdējo gadu laikā PĢS ir spējusi izmantot budžeta izpildes ietaupījumus, lai finansētu šīs iegādes.

2016. gadā tika piešķirta summa EUR 11 miljonu apmērā par Europa ēkas iegādi. Summa tika pārnesta uz 2017. gadu reālā maksājuma veikšanai.

3.3.3. Apropriāciju izmantojums pa kategorijām 2016. gadā

2016. gada izdevumu analīze ir sniegta, atspoguļojot 14 galvenās izdevumu kategorijas.

8. tabulā ir salīdzināts galīgais budžets pēc pārvedumiem (2. aile) ar budžeta izlietojumu saistību izteiksmē (3. aile). Starpība starp galīgo budžetu un saistību apropriācijām atbilst summām, ko neizlietoja 2016. gadā un tādējādi zaudēja.

8. tabula

2016. gada budžeta īstenošanas pārskats (pa kategorijām)

(EUR) Kategorija 2016. gada budžets (sākotnējais) 2016. gada budžets (galīgais (6)) Saistības Izpildes rādītājs Atceltās apropriācijas 1 2 3 4 = 3/2 5 = 2 – 3 Štatu saraksts 299 452 000 299 452 000 294 763 749 98,4 % 4 688 251 Citi ar personālu saistīti izdevumi 23 850 000 24 190 000 21 892 936 90,5 % 2 297 064 Ēkas (neiekļaujot nekustamā īpašuma iegādi) 54 768 000 64 613 000 62 236 358 96,3 % 2 376 642 Datorsistēmas 40 300 000 38 800 000 38 718 637 99,8 % 81 363 Mēbeles 1 016 000 1 016 000 666 719 65,6 % 349 281 Tehniskās ierīces (7) 4 034 000 4 034 000 3 836 894 95,1 % 197 106 Transports 854 000 854 000 840 810 98,5 % 13 190 Delegāciju ceļa izdevumi 17 802 000 18 721 875 16 609 174 88,7 % 2 112 701 Mutiskās tulkošanas izmaksas 82 739 000 65 724 125 57 587 693 87,6 % 8 136 432 Sanāksmes un konferences 6 483 000 4 388 000 3 567 894 81,3 % 820 106 Informācija 8 251 000 7 751 000 6 480 322 83,6 % 1 270 678 Dažādi 2 505 000 2 505 000 1 077 940 43,0 % 1 427 060 Rezerve 2 000 000 2 000 000 0 0,0 % 2 000 000 Kopā (izņemot iegādi) 544 054 000 534 049 000 508 279 126 95,2 % 25 769 874 Nekustamā īpašuma iegāde 1 000 000 11 005 000 11 005 000 100,0 % 0 Pavisam kopā 545 054 000 545 054 000 519 284 126 95,3 % 25 769 874

2016. gada budžeta vispārējais izpildes rādītājs ir 95,3 %. Galīgā budžeta un izpildes starpību var skaidrot šādi:

— kopējais līdzekļu nepilnīgais izmantojums štatu saraksta kategorijā sastāda summu EUR 4,7 miljonu apmērā. Šis nepilnīgais izmantojums galvenokārt saistīts ar to, ka nebija nepieciešams iedarbināt provizoriskās apropriācijas (EUR 2,7 miljoni). Citi nepilnīgā izmantojuma skaidrojumi ir mazākas vajadzības saistībā ar dažādām likumā noteiktajām tiesībām (EUR 1 miljons), samazinātas vajadzības pēc pamatalgām (EUR 0,7 miljoni) un mazāki izdevumi saistībā ar virsstundām (EUR 0,3 miljoni),

— citu ar personālu saistītu izdevumu kategorijā 50 % no nepilnīgā izmantojuma (EUR 1,1 miljons no EUR 2,2 miljoniem) ir saistīti ar mazāk maksājumiem līgumdarbiniekiem, norīkotiem valstu ekspertiem un citiem ārējiem pakalpojumiem. Mazāki izdevumi ar komandējumiem saistītām izmaksām veido EUR 0,5 miljonu ietaupījumu. Ar Eiropadomes priekšsēdētāju saistīto izdevumu jomā ietaupījums EUR 0,3 miljonu apmērā izriet no ceļa izdevumu budžeta un pabalstu nepilnīga izlietojuma. Atlikušais EUR 0,3 miljons galvenokārt ir saistīts ar nelieliem ietaupījumiem bērnu aprūpes iestādēs, kā arī saistībā ar medicīniskiem un sociāliem pakalpojumiem,

— ar ēkām saistīto izdevumu vispārēja izmantojuma rezultātā ir radušies ietaupījumi EUR 2,4 miljonu apmērā. No minētās summas EUR 2,1 miljoni iegūti no zemākām ēku uzturēšanas un tīrīšanas izmaksām, zemāka ūdens, gāzes un elektrības patēriņa Europa ēkas novēlotās nodošanas dēļ. Pārējie EUR 0,3 miljoni ir ietaupījumi no konkrētiem iekārtošanas, uzstādīšanas un drošības darbiem,

— IT jomā budžeta izpilde bija gandrīz 100 %. Nepilnīgs izlietojums EUR 0,1 miljona apmērā galvenokārt saistīts ar mazāku vajadzību pēc ārējiem pakalpojumiem,

— nepilnīgs izlietojums EUR 0,3 miljonu apmērā saistībā ar mēbelēm izriet galvenokārt no pārrēķinātām aplēsēm par izmaksām, kas saistītas ar jaunajai noliktavai paredzētajām mēbelēm, un uz 2017. gadu atliktajai mēbeļu iegādei Apmeklētāju centra vajadzībām Europa ēkas novēlotās nodošanas dēļ,

— ietaupījums EUR 0,2 miljonu apmērā saistībā ar tehniskajām ierīcēm ir iegūts galvenokārt no tā, ka ir samazinājusies vajadzība pēc drošības iekārtām,

— transporta jomā budžeta izpilde bija gandrīz 100 %,

— delegāciju ceļa izdevumu izmantojuma rezultātā ir radušies ietaupījumi EUR 2,1 miljonu apmērā. Delegāciju ceļa izdevumiem pieejamā summa pēc pārvietojumiem bija EUR 27,3 miljoni. Sākotnējais budžets bija EUR 17,8 miljoni, uz kuru EUR 11,3 miljoni tika pārvietoti no ietaupījumiem no dažu mutiskās tulkošanas pakalpojumu finansējuma. Savukārt gada laikā EUR 1,8 miljoni tika pārvietoti, lai finansētu papildu mutisko tulkošanu dažās valodās. Bez tam EUR 7,5 miljoni tika pārvietoti, lai finansētu avansa maksājumu par Kirchberg konferenču centra Luksemburgā telpu izmantošanu. Tā kā dalībvalstīm bija jāatmaksā iepriekšējos gados neizlietotās summas, tikai EUR 16,6 miljoni tika noteikti turpmākiem maksājumiem 2016. gada budžetā,

— saistībā ar apropriācijām mutiskai tulkošanai tika ietaupīti līdzekļi EUR 8 miljonu apmērā. Jāatzīmē, ka šāds nepilnīgs līdzekļu izlietojums ir galarezultāts EUR 11,3 miljonu pārvietojumam no finansējuma mutiskajai tulkošanai uz finansējumu delegāciju ceļa izdevumiem (8), kā arī EUR 10 miljonu pārvietojumam, lai segtu Europa ēkas avansa maksājumu. Galarezultāts ietver arī EUR 1,8 miljonu pārvietošanu atpakaļ no dažu ceļa izdevumu finansējuma, lai segtu izdevumus saistībā ar papildu mutisko tulkošanu dažās valodās,

— EUR 0,4 miljons no kopējās neizmantoto līdzekļu summas EUR 0,8 miljonu apmērā saistībā ar sanāksmju un konferenču organizēšanu atspoguļo zemākas ēdināšanas līgumcenas 2016. gadā un mazāku notikušo sanāksmju skaitu 2016. gadā, nekā tas bija paredzēts budžetā. Samazināta vajadzība pēc īpašiem ceļa izdevumiem ir ļāvusi papildus ietaupīt EUR 0,2 miljonu. Visbeidzot samazināta vajadzība īrēt konferenču un sanāksmju telpas ārpusē, kā arī mazāki akreditācijas izdevumi ir ļāvuši papildus ietaupīt EUR 0,2 miljonus,

— apropriāciju izmantojuma likme informācijas kategorijā bija 83,6 %, kā rezultātā ir radušies ietaupījumi EUR 1,3 miljonu apmērā. No šīs summas EUR 0,5 miljoni saistīti ar mazāku skaitu koplēmumu un citu tiesisko aktu, kas publicēti Oficiālajā Vēstnesī 2016. gadā, un EUR 0,3 miljonu ietaupījums ir saistīts ar novēlotu Apmeklētāju centra atvēršanu. Mazāks skaits augsta līmeņa pasākumu, nekā bija ieplānots budžetā, ļāva ietaupīt EUR 0,3 miljonus rīkotāja apraides jomā. Visbeidzot, pārējie EUR 0,2 miljoni skaidrojami galvenokārt ar mazāku vajadzību pēc publikācijām, plašsaziņas līdzekļu novērošanas un darbībām tiešsaistē,

— kategorijā “Dažādi” neizmantotā summa EUR 1,4 miljonu apmērā skaidrojama galvenokārt ar zemākām juridiskām izmaksām (EUR 0,7 miljoni) saistībā ar to, ka Padomei ir paziņotas mazāk antidempinga lietas, nekā bija gaidīts, ar novēlotu pārcelšanos uz Europa ēku (EUR 0,3 miljoni), mazākām vajadzībām pēc uniformām (EUR 0,2 miljoni) un mazākām vajadzībām pēc biroja piederumiem, papīra, pētījumiem un pasta izdevumiem (EUR 0,2 miljoni).

3.4. Pārnestās apropriācijas

3.4.1. No 2015. uz 2016. gadu automātiski pārnestās apropriācijas

Kā norādīts 9. tabulā, no 2015. uz 2016. gadu tika pārnesti EUR 45,5 miljoni.

9. tabula

No 2015. uz 2016. gadu pārnesto apropriāciju izlietojums (pa kategorijām)

(EUR) Kategorija No 2015. gada pārnestās apropriācijas 2016. gada maksājumi Izpildes rādītājs Atceltās apropriācijas 1 2 3 = 2/1 4 = 1 – 2 Štatu saraksts 400 792 322 693 80,5 % 78 099 Citi ar personālu saistīti izdevumi 2 419 483 1 894 752 78,3 % 524 731 Ēkas 10 156 193 8 027 494 79,0 % 2 128 699 Datorsistēmas 16 755 734 16 046 099 95,8 % 709 635 Mēbeles 411 957 400 857 97,3 % 11 100 Tehniskās ierīces 893 975 816 452 91,3 % 77 523 Transports 377 616 255 158 67,6 % 122 458 Delegāciju ceļa izdevumi 359 415 0 0,0 % 359 415 Mutiskās tulkošanas izmaksas 6 567 275 2 331 420 35,5 % 4 235 854 Sanāksmes un konferences 818 658 614 360 75,0 % 204 298 Informācija 1 696 343 1 491 684 87,9 % 204 659 Dažādi 4 676 774 4 571 426 97,7 % 105 348 Rezerve 0 0 Kopā 45 534 215 36 772 396 80,8 % 8 761 819

No 2015. gada pārnesto apropriāciju izmantojuma likme bija 80,8 %. Šā izmantojuma rādītāja galvenie iemesli ir šādi:

— iepriekšējā gada laikā PĢS pasūtīto darbu/preču/pakalpojumu daļēja vai nepilnīga nodrošināšana,

— nesaņemti rēķini par nodrošinātiem darbiem/precēm/pakalpojumiem. Jāatzīmē, ka tas nenovēršami rada slogu nākamā budžeta gada budžetā, jo par šiem maksājumiem 2017. gadā būs jāievieš jaunas saistības.

3.4.2. No 2016. uz 2017. gadu pārnestās apropriācijas

No 2016. uz 2017. gadu pārnestās apropriācijas kopumā veidoja EUR 62,7 miljonus.

10. tabula

No 2016. uz 2017. gadu pārnestās apropriācijas (pa kategorijām)

(EUR) Kategorija 2016. gada budžets (sākotnējais) 2016. gada budžets (galīgais (9)) Saistības Uz 2017. gadu pārnestās apropriācijas Pārnesuma rādītājs 1 2 3 4 5 = 4/3 Štatu saraksts 299 452 000 299 452 000 294 763 749 425 000 0,1 % Citi ar personālu saistīti izdevumi 23 850 000 24 190 000 21 892 936 1 769 152 8,1 % Ēkas 54 768 000 64 613 000 62 236 358 12 907 800 20,7 % Datorsistēmas 40 300 000 38 800 000 38 718 637 20 127 797 52,0 % Mēbeles 1 016 000 1 016 000 666 719 577 836 86,7 % Tehniskās ierīces (10) 4 034 000 4 034 000 3 836 894 2 652 474 69,1 % Transports 854 000 854 000 840 810 295 754 35,2 % Delegāciju ceļa izdevumi 17 802 000 18 721 875 16 609 174 0 0,0 % Mutiskās tulkošanas izmaksas 82 739 000 65 724 125 57 587 693 10 024 525 17,4 % Sanāksmes un konferences 6 483 000 4 388 000 3 567 894 536 958 15,0 % Informācija 8 251 000 7 751 000 6 480 322 1 995 546 30,8 % Dažādi 2 505 000 2 505 000 1 077 940 360 915 33,5 % Rezerve 2 000 000 2 000 000 0 0 — Kopā (izņemot iegādi) 544 054 000 534 049 000 508 279 126 51 673 757 10,2 % Nekustamā īpašuma iegāde 1 000 000 11 005 000 11 005 000 11 001 199 100,0 % Pavisam kopā 545 054 000 545 054 000 519 284 126 62 674 956 12,1 %

No 2016. uz 2017. gadu pārnestās summas galvenokārt attiecas uz šādām kategorijām:

— datorsistēmas – par EUR 20,1 miljoniem, no kuriem EUR 9,9 miljoni attiecas uz ārējiem pakalpojumiem, EUR 8,5 miljoni – uz ierīcēm un programmatūru, EUR 1,1 miljoni – uz telekomunikācijām un EUR 0,5 miljoni – uz IT pakalpojumiem un uzturēšanu,

— ēkas – par EUR 12,9 miljoniem, no kuriem EUR 6 miljoni attiecas uz dažādiem iekārtošanas darbiem, EUR 3,3 miljoni – uz tīrīšanu un uzturēšanu, EUR 1,8 miljoni – uz drošību un profilaksi, EUR 1,3 miljoni – kopā uz elektrību, ūdeni, gāzi un apkuri un vēl EUR 0,5 miljoni – uz citiem izdevumiem saistībā ar ēkām, piemēram, celtniecības pētījumi un revīzijas,

— nekustamā īpašuma iegāde – par EUR 11 miljoniem, lai segtu Europa ēkas avansa maksājumu,

— EUR 10,2 miljoni, lai segtu izmaksas par mutisko tulkošanu, kas nodrošināta 2016. gada novembrī un decembrī, bet par ko galīgais rēķins pienāks 2017. gadā,

— tehniskās ierīces – par EUR 2,7 miljoniem, no kuriem EUR 1,3 miljoni attiecas uz konferenču iekārtu iegādi un uzturēšanu, EUR 0,9 miljoni uz audiovizuālo iekārtu iegādi Preses dienestam, EUR 0,2 miljoni par iekārtu iegādi un uzturēšanu restorāniem un ēdnīcām, EUR 0,2 miljoni par drošības aprīkojumu un EUR 0,2 miljoni par citām iekārtām,

— EUR 2 miljoni par izdevumiem saistībā ar informāciju, no kuriem EUR 1,4 miljoni attiecas uz informāciju un sabiedriskiem pasākumiem, kā arī Padomes publikācijām, EUR 0,6 miljoni attiecas uz dokumentācijas un bibliotēku izdevumiem,

— citi ar personālu saistīti izdevumi – par EUR 2 miljoniem, jo īpaši saistībā ar apmācību (EUR 0,7 miljoni), medicīniskajiem pakalpojumiem un bērnu silītēm (EUR 0,4 miljoni), ārējo palīdzību (EUR 0,3 miljoni) un komandējumiem (EUR 0,2 miljoni),

— mēbeles – par EUR 0,6 miljoniem saistībā ar Europa ēkas aprīkošanu,

— sanāksmes un konferences – par EUR 0,5 miljoniem, galvenokārt saistībā ar rēķiniem, kas vēl nav saņemti par Eiropadomes un Padomes sanāksmju rīkošanu 2016. gadā.

3.4.3. No 2015. uz 2016. gadu ar lēmumu pārnestās apropriācijas

Kā norādīts 11. tabulā, ar lēmumu no 2015. uz 2016. gadu tika pārnesta summa EUR 1,8 miljonu apmērā saskaņā ar Finanšu regulas 13. panta 2. punkta un Piemērošanas noteikumu 4. panta noteikumiem.

11. tabula

No 2015. uz 2016. gadu ar lēmumu pārnestās apropriācijas (pa kategorijām)

(EUR) Kategorija Ar lēmumu pārnestās apropriācijas no 2015. gada Saistības 2016. gadā Izpildes rādītājs Atceltās apropriācijas 2016. gada maksājumi Pārnesumi maksājumiem uz 2017. gadu 1 2 3 = 2/1 4 = 1 – 2 2 2 Mēbeles 1 431 000 1 427 979 99,8 % 3 021 1 272 489 155 490 Tehniskās ierīces 390 000 388 998 99,7 % 1 002 331 953 57 045 Kopā 1 821 000 1 816 977 99,8 % 4 023 1 604 442 212 535

Šī summa ir saistīta ar ieguldījumu izmaksām par Europa ēku (mēbeles un tehniskās ierīces), kuras bija sākotnēji ieplānotas 2015. gada budžetā. Tā kā aizkavējās Europa ēkas nodošana ekspluatācijā, 2015. gadā nebija iespējams parakstīt pirkuma pasūtījumus.

Ar lēmumu pārnesto apropriāciju izmantojuma likme bija 99,8 %. No paredzētās summas EUR 1,6 miljoni tika samaksāti 2016. gadā, bet pārējā summa tika pārnesta maksājumiem uz 2017. gadu.

3.5. Piešķirtie ieņēmumi

3.5.1. Līdz 2016. gadam uzkrātie piešķirtie ieņēmumi

Līdz 2016. gadam uzkrāto piešķirto ieņēmumu kopējā summa bija EUR 19,5 miljoni.

12. tabula

Līdz 2016. gadam uzkrāto piešķirto ieņēmumu izlietojums (pa kategorijām)

(EUR) Kategorija Līdz 2016. gadam piešķirtie ieņēmumi 2016. gada maksājumi Izpildes rādītājs Atceltie piešķirtie ieņēmumi 1 2 3 = 2/1 4 = 1/-2 Štatu saraksts 1 196 688 1 195 452 99,9 % 1 236 Citi ar personālu saistīti izdevumi 1 435 464 1 410 321 98,2 % 25 143 Ēkas 626 739 605 163 96,6 % 21 576 Datorsistēmas 470 891 460 380 97,8 % 10 511 Mēbeles 1 488 1 475 0,0 % 14 Tehniskās ierīces 45 000 44 996 100,0 % 4 Transports 38 319 33 183 86,6 % 5 136 Delegāciju ceļa izdevumi 9 707 699 9 707 698 100,0 % 1 Mutiskās tulkošanas izmaksas 5 565 872 5 565 872 100,0 % 0 Sanāksmes un konferences 147 877 147 057 99,4 % 820 Informācija 150 002 150 002 100,0 % 0 Dažādi 180 265 153 527 85,2 % 26 739 EP/P kopā 19 566 304 19 475 126 99,5 % 91 179 Pakalpojumu līmeņa līgumi ar EĀDD 41 083 41 083 100,0 % 0 Pavisam kopā 19 607 387 19 516 209 99,5 % 91 179

Piešķirtie ieņēmumi saistībā ar PĢS darbībām kopā bija EUR 19,6 miljoni, no kuriem EUR 19,5 miljoni tika samaksāti. Atlikušie EUR 0,1 miljoni tika atcelti atbilstīgi Finanšu regulas 14. pantam.

Līdz 2016. gadam uzkrāto piešķirto ieņēmumu cita daļa (EUR 0,05 miljoni) attiecas uz summām, ko 2015. gadā EĀDD pārskaitīja Padomei, lai segtu izdevumus par pakalpojumiem, kas noteikti dažādos pakalpojumu līmeņa līgumos (PLL) starp abām iestādēm un ko sniedz PĢS. Kopējā summa (EUR 0,05 miljoni) tika samaksāta 2015. gadā.

3.5.2. Līdz 2016. gadam uzkrātie piešķirtie ieņēmumi

2016. gadā uzkrāto piešķirto ieņēmumu kopējā summa bija EUR 24,3 miljoni. No tās EUR 229 000 atbilst summām, ko EĀDD pārskaitīja Padomei.

13. tabula

2016. gadā uzkrāto piešķirto ieņēmumu izlietojums (pa kategorijām)

(EUR) Kategorija Piešķirtie ieņēmumi 2016. gadā Saistības 2016. gadā 2016. gada maksājumi Pieejamie piešķirtie ieņēmumi 1 2 3 4 = 1/-3 Štatu saraksts 1 623 169 401 218 310 221 1 312 947 Citi ar personālu saistīti izdevumi 1 398 119 203 334 122 711 1 275 407 Ēkas 1 626 348 174 240 107 167 1 519 181 Datorsistēmas 1 683 750 45 000 45 000 1 638 750 Mēbeles 4 635 0 0 4 635 Tehniskās ierīces 238 527 97 820 79 170 159 357 Transports 17 754 3 425 0 17 754 Delegāciju ceļa izdevumi 11 544 777 0 0 11 544 777 Mutiskās tulkošanas izmaksas 4 938 885 0 0 4 938 885 Sanāksmes un konferences 179 166 90 646 71 282 107 883 Informācija 200 648 72 451 53 268 147 379 Dažādi 630 895 0 0 630 895 EP/P kopā 24 086 671 1 088 133 788 821 23 297 851 Pakalpojumu līmeņa līgumi ar EĀDD 304 230 219 036 154 046 150 184 Pavisam kopā 24 390 901 1 307 169 942 867 23 448 035

2016. gadā piešķirtie ieņēmumi saistībā ar PĢS darbībām bija EUR 24,3 miljoni. Finanšu gada laikā izmantoja EUR 0,9 miljonus, savukārt EUR 23,4 miljonus pārnesa uz 2017. gadu saskaņā ar Finanšu regulas 14. pantu.

Aptuveni 48 % piešķirto ieņēmumu ir saistīti ar delegāciju ceļa izdevumiem (EUR 11,5 miljoni). Summa EUR 4,9 miljoni apmērā par mutisko tulkošanu skaidrojama ar papildu maksājumiem par dažām valodām, lai segtu papildu mutisko tulkošanu šajās valodās. Pārējais ir galvenokārt saistīts ar tādu summu segšanu, kas saistītas ar dažādām Padomes administratīvajām darbībām.

(1) Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

(2) Galīgais budžets pēc EUR 40 miljonu samazinājuma saistībā ar Eiropas ekonomikas atveseļošanas plānu 2009. gada decembrī bija EUR 563 miljoni.

(3) EMAS – Kopienas vides vadības un audita sistēma, kā definēts Eiropas Parlamenta un Padomes Regulā (EK) Nr. 1221/2009 (OV L 342, 22.12.2009., 1. lpp.). Tā ir brīvprātīga sistēma, kas ir izveidota organizācijām, kuras vēlas izvērtēt, pārvaldīt un uzlabot savu veikumu vides jomā.

(4) Eiropas Parlamenta un Padomes Direktīva 2011/7/ES (2011. gada 16. februāris) par maksājumu kavējumu novēršanu komercdarījumos (OV L 48, 23.2.2011., 1. lpp.).

(5) Neto summa > EUR 300 000.

(6) Ieskaitot apropriāciju iekšējos pārvietojumus.

(7) Ieskaitot pārnesumu ar lēmumu EUR 350 000 apmērā (saistības).

(8) Saskaņā ar Lēmumu Nr. 111/07 PĢS pārskaita 66 % no mutiskās tulkošanas piešķīrumu neizmantotās summas delegātu ceļa izdevumu finansējumam, kas jāizlieto tajā pašā budžeta gadā. 2016. gadā minētā summa bija EUR 11,3 miljoni.

(9) Ieskaitot apropriāciju iekšējos pārvietojumus.

(10) Ieskaitot pārnesumu ar lēmumu EUR 350 000 apmērā (uz 2017. gadu pārnestās saistības un apropriācijas).